KIRJALLINEN KYSYMYS P-0479/01 esittäjä(t): María Izquierdo Rojo (PSE) komissiolle. Espanjalta vaaditut 55 miljardia pesetaa (331,1 miljoonaa euroa) maatalousmenojen sopimattoman käytön vuoksi.



Virallinen lehti nro 261 E , 18/09/2001 s. 0124 - 0125



KIRJALLINEN KYSYMYS P-0479/01 esittäjä(t): María Izquierdo Rojo (PSE) komissiolle (13. helmikuuta 2001) Aihe: Espanjalta vaaditut 55 miljardia pesetaa (331,1 miljoonaa euroa) maatalousmenojen sopimattoman käytön vuoksi Tiedotusvälineiden mukaan Euroopan komissio vaatii Espanjalta takaisin noin 331,1 miljoonaa euroa (55 miljardia pesetaa) maatalousmenojen sopimattoman käytön vuoksi seuraaviin kohtiin viitaten: - maan viljelykäytöstä poistamista koskevan erityisjärjestelyn soveltamatta jättäminen peltokasvien viljelyn osalta: 167,2 miljoonaa euroa - puutteet oliiviöljyn tuotannossa ja kulutuksessa: 71,1 miljoonaa euroa - maitoteollisuuden lisämaksu: 61,0 miljoonaa euroa - peltokasvien viljelyn epätyydyttävä valvontajärjestelmä: 22,1 miljoonaa euroa - menoille asetettujen määräaikojen laiminlyönti: 4,2 miljoonaa euroa. Voiko komissio antaa minulle ne tarkat ja kattavat perustiedot, joihin kyseinen vaatimus perustuu, ja myös yksityiskohtaista tietoa menojen sopimattomasta käytöstä ja mahdollisista epäsäännöllisyyksistä? Franz Fischlerin komission puolesta antama vastaus (20. maaliskuuta 2001) Peltokasvien viljelyn osalta sopimattomasta käytöstä johtuvat takaisinmaksuvaatimukset perustuvat kaikkien viljelykäytöstä poistettujen tukea saaneiden maiden poissulkemiseen varainhoitovuonna 1995, jolloin olisi pitänyt soveltaa korvausten maksamatta jättämistä viljelykäytöstä poistetulle maalle koskevaa erityisjärjestelyä, ja niiden taloudellisten vaikutusten huomioon ottamiseen, jotka maan viljelykäytöstä poistamista koskevan erityisjärjestelyn asianmukaisella soveltamisella olisi ollut muiden kasvien viljelylle. Maan viljelykäytöstä poistamista koskevan erityisjärjestelyn soveltamatta jättämisen vaikutukset kasteltujen ja kastelemattomien alueiden osalta: - budjettikohta 1060: 8 967 561 774 Espanjan pesetaa. Maan viljelykäytöstä poistamista koskevan erityisjärjestelyn soveltamatta jättämisen vaikutukset muiden kasvien viljelyyn kasteltujen ja kastelemattomien alueiden osalta: - budjettikohta 1052: 6 990 851 920 Espanjan pesetaa - budjettikohta 1050: 11 865 361 513 Espanjan pesetaa. Oliiviöljyn tuotannolle myönnetyn tuen osalta takaisinmaksuvaatimusten perustana oli 5 prosenttia budjettikohdassa 1210 ilmoitetuista varainhoitovuosia 19971998 koskevista menoista, mikä ilmoitetaan seuraavasti: - 5 prosenttia 75 170 366 600 Espanjan pesetasta vuonna 1997 - 5 prosenttia 161 351 956 820 Espanjan pesetasta vuonna 1998. Maitoteollisuuden lisämaksun osalta takaisinmaksuvaatimusten perusta oli seuraavanlainen: - budjettikohta 2071.102: maksettava lisämaksu: 8 020 335 291 pesetaa - budjettikohta 2071.122: viivästyskorko: 2 426 259 870 pesetaa - budjettikohta 2071.102: maksettu lisämaksu: + 301 976 829 pesetaa. Huomioon otettujen alueiden valvontajärjestelmän puutteiden osalta takaisinmaksuvaatimus, joka koskee ensisijaisesti kolmen autonomisen alueen (Castilla la Mancha, Castilla y Leon ja Andalusia) niin sanottuja tramitada-alueita, on 201 858 648 pesetaa; vaatimus on merkitty budjettikohtaan 1040 (satovuosi 1996). Budjettikohtaan 1052 merkityistä 3 283 310 250 pesetasta vaadittu 25 prosentin takaisinmaksu on 820 827 563 pesetaa. Vaadittu 5 prosentin takaisinmaksu peltokasvien viljelyä Andalusiassa koskevan järjestelmän osalta ilmoitetuista menoista (satovuodet 1996 ja 1997), jotka on merkitty seuraaviin budjettikohtiin: - 1040, 1041, 1042, 1043, 1044, 1050, 1051, 1052, 1053, 1054, 1055 ja 1060: toisin sanoen 585 106 511 pesetaa (1996) ja 2 668 866 704 pesetaa (1997). Määräaikojen laiminlyönnit koskevat seuraavia budjettikohtia: - 1053-004, 1210-063, 1210-064, 1210-074, 1858-001, 2540-001, 3100-054 ja 3100-114; kokonaismäärä on 718 317 392 pesetaa. Kaikkia takaisinmaksuvaatimuksia koskevat yksityiskohdat esitetään 16. lokakuuta 2000 annetussa yhteenvetokertomuksessa n:o AGRI-24491/2000, joka toimitettiin Euroopan parlamentille 19. helmikuuta 2001.